钦定古今图书集成/明伦汇编/宫闱典/第079卷 > 北齐
## 钦定古今图书集成/明伦汇编/宫闱典/第079卷 > 北齐

北齐定“皇子聘礼及署置官属之制。”

按《隋书礼仪志》：“后齐聘礼，一曰纳采，二曰问名，三曰
纳吉，四曰纳征，五曰请期，六曰亲迎。皆用羔羊一口，
雁一只，酒、黍、稷、稻米、面各一斛。自皇子王以下至于
九品，皆同纳征。皇子王用元三匹，𫄸二匹，束帛十匹，
大璋一，锦彩六十匹，绢二百匹，羔羊一口，羊四口，犊
二头，酒、黍稷、稻米、面各十斛。新婚从车，皇子百乘。”
按《百官志》，“后齐制，为皇子，置郎中，大农、中尉，常侍各
一人，侍郎二人，上中、下三将军各一人，上中大夫各
二人，防阁四人，典书、典祠、学官、典卫等令各二人，斋
帅四人，食官厩牧长各二人，典医丞二人，典府丞一
人，执书二人，谒者四人，舍人十人。”等员。

### 后主武平元年夏六月甲辰以皇子恒生故大赦内外百官普进二级九州职人普进四级

按：《北齐书后主本纪》云云。